وزارتِ تعلیم
وزیراعظم نے شانتی نکیتن میں وشوبھارتی یونیورسٹی کی صد سالہ تقریب سے خطاب کیا
وشو بھارتی کا سفر ہر ہندوستانی کے لئے ایک فخر کی بات ہے: وزیراعظم
وشو بھارتی کے لئے گرو دیو کا ویژن خود انحصار بھارت کے لئے بھی ضروری: وزیراعظم
نئی دلّی 24 دسمبر 2020 ، وزیراعظم جناب نریندر مودی نے آج ویڈیو کانفرنس کے ذریعہ وشو بھارتی یونیورسٹی، شانتی نکیتن کی صد سالہ تقریبات سے خطاب کیا۔
اس موقع پر اپنے خطاب میں وزیراعظم نے کہا کہ وشو بھارتی کا سوسال کا سفر بہت خاص اور ہر ہندوستانی کے لئے ایک فخر کی بات ہے۔ انہوں نے کہا کہ یہ یونیورسٹی گرو دیو کا ویژن ، ان کی فکر اور ان کا یہ مشکل کام در حقیقت بھارت ماں کے لئے تھا۔ انہوں نے اس بات پر مسرت کااظہار کیا کہ گرو دیو نے جونشانہ طے کیا تھا، وشو بھارتی، شری نکیتن اور شانتی نکیتن اس کو پورا کرنے کےلئے مسلسل آگے بڑھ رہے ہیں۔
وزیراعظم نے کہا کہ وشو بھارتی کے پیغام کو ہمارا ملک پوری دنیا میں پھیلا رہا ہے۔ انہوں نے مزید کہا کہ انٹر نیشنل سولر ایلائنس کے ذریعہ بھارت ماحولیاتی تحفظ کے لئے دنیا کی قیادت کررہا ہے۔ انہوں نے کہا کہ پیرس معاہدے کے اہداف کو جو کہ ماحولیات کے متعلق ہیں، حاصل کرنے کے لئے صحیح راستے پر چلنے والوں میں ہندوستان سب سے آگے ہے۔
وزیراعظم نے ان حالات کی یاد دہانی کرائی جن حالات میں یہ یونیورسٹی قائم ہوئی تھی۔ انہوں نے کہا کہ آزادی کی تحریک کے نشانے، یونیورسٹی کے نشانے کے عین مطابق تھے۔ لیکن یہ بھی ایک حقیقت ہے کہ ان تحریکوں کی بنیاد بہت پہلے رکھی گئی تھی۔ وزیراعظم نے کہا کہ آزادی کی تحریک کو ایسی بہت سی تحریکات سے توانائی حاصل ہوئی جو صدیوں سے جاری تھیں۔ بھکتی تحریک نے ہندوستان کی روحانی اور ثقافتی یک جہتی کو مضبو ط کیا۔ انہوں نے کہا کہ بھکتی عہد میں ہندوستان کے ہر خطے کے سادھو سنتوں نے ملک کے ضمیر کو زندہ رکھنے کی کوشش کی۔ انہوں نے مزید کہاکہ ملک کے لئے اجتماعی حساسیت اوراعتمادکو جدوجہد کررہے بھارت کےلئے پورا کرنے میں بھکتی تحریک ایک بنیاد تھی۔
وزیراعظم نے کہا کہ شری رام کرشن پرمہنس کے ذریعہ ہی ہندوستان کو سوامی وویکانند ملے۔ سوامی وویکا نند کے علم، بھکتی اور عمل میں یہ تینوں چیزیں ملی ہوئی ہیں۔ جناب مودی نے کہا کہ سوامی وویکا نند نے اپنی بھکتی کو وسعت دیتے ہوئے ہر انسان میں بھگوان کو دیکھنا شروع کیا اور انہوں نے کرما کا نظریہ پیش کیا۔ جس میں انفرادی اور ادارہ جاتی تعمیر پر زور دیا گیا تھا۔ بھکتی تحریک کے تمام سادھو سنتوں نے، جن کاتعلق بھارت کے تمام علاقوں سے تھا، اس کے لئے ایک مضبوط بنیاد رکھی۔
وزیراعظم نے کہا کہ بھکتی تحریک کی سینکڑوں برسوں کی مدت کے ساتھ ملک میں کرما تحریک نے بھی مضبوطی حاصل کی۔ وزیراعظم نے اس سلسلے میں چھتر پتی شیوا جی، مہارانا پرتاپ، جھانسی کی رانی، رانی چینمّا، بھگوان برسا منڈا اور دوسرے کئی لوگوں کی مثالیں دیں اور کہا کہ بھارت کے عوام غلامی اور غیرملکی اقتدار کے خلاف جنگ لڑرہے تھے اور چونکہ اس وقت نا انصافی اور استحصال اپنے عروج پر تھا، ایسے میں کرما کے فلسفے سے عام شہریوں میں جدوجہد اور قربانی کا جذبہ پیدا ہوا اور مستقبل میں یہی چیز آزادی کی جدوجہد کے لئے تحریک کا اہم سبب بن گئی۔
وزیراعظم نے کہا کہ بھکتی، کرما اور گیان کی تثلیث سے جنگ آزادی کو تقویت ملی اور ان سے ہی آزادی کی تحریک میں بیداری لائی گئی۔ انہوں نےآگے کہا کہ اس وقت کی ضرورت یہ ہے کہ علم کے قیام کے سلسلے میں آزادی جنگ جیتنے کے لئے ایک نظریاتی انقلاب پیدا کیا جائے اور اس کے ساتھ ہی ساتھ بھارت کے روشن مستقبل کے لئے ایک نئی نسل تیار کرنے کا فریضہ بھی انجام دیا جائے۔ انہوں نے یہ بھی کہا کہ اس سلسلے میں بہت سے اہم تعلیمی اداروں اور یونیورسٹیوں نے ایک بڑا رول ادا کیا ہے۔تعلیمی اداروں سے نئی توانائی، نئی سمت، بھارت کی آزادی کے لئے شروع کی گئی نظریاتی تحریک کو اونچائی حاصل ہوئی۔
وزیراعظم نے کہا کہ بھکتی تحریک نے ہمیں متحد کیا، گیان کی تحریک سے ہمیں دانشوارانہ طاقت حاصل ہوئی اور کرما تحریک سے ہمیں اپنے حقوق کے لئے لڑنے کا حوصلہ ملا۔ انہوں نے کہا کہ جنگ آزادی جو پورے سینکڑوں سال تک جار ی رہی، قربانی اور خود کو وقف کرنے کے جذبے کی ایک لاثانی مثال بن گئی۔ اس تحریک سے متاثر ہو کر ایسے ہزاروں لوگ سامنے آئےجنہوں نے آزادی کی تحریک کے لئے قربانیاں دیں۔
وزیراعظم نے کہا کہ وویکا نندکے ویدوں کے قومی احساسات کے پس پشت گرو دیو کی گہری قوم پرستی بہت نمایاں ہے۔ یہ جذبہ نہ تو بدلا اور نہ کم ہوا۔ اس کا مقصد بھارت کو دنیا سے الگ رکھنے کا نہیں تھا، اس ویژن کے پیچھے مقصد یہ تھاکہ جو کچھ بھارت میں اچھا ہے اورجو کچھ دنیا کے لئے اچھا ہوسکتا ہے اس سے دنیا مستفید ہو۔ وشوبھارتی بھارت اور دنیا کے مابین ربط کا ایک بہترین ذریعہ ہے ۔ گرو دیو کا وشو بھارتی کے لئے جوویژن تھا وہ خود انحصار بھارت کے لئے بھی ضروری ہے۔ جناب مودی نے کہا کہ خود انحصار بھارت کی مہم نہ صرف ہندوستان کی بہبود کے لئے ہے بلکہ پوری دنیا کی بہتری کے لئےہے۔یہ مہم ہندوستان کو طاقت ور بنانے کی ایک مہم ہے یہ مہم بھارت کی خوشحالی سے پوری دنیا میں خوشحالی لانے کی ایک مہم ہے۔
وشو بھارتی یونیورسٹی کی صد سالہ تقریبات کے موقع پر وزیراعظم کی تقریر کا مکمل متن دیکھنے کے لئے یہاں کلک کریں:
https://pib.gov.in/PressReleasePage.aspx?PRID=1683289۔
وشو بھارتی یونیورسٹی کی صد سالہ تقریبات کے موقع پر سبھی کو مبارکباد پیش کرتے ہوئے مرکزی وزیر تعلیم نے کہا کہ یونیورسٹی کی سو سال کی شاندار تاریخ ایسےبیش بہا خزانوں سے بھری ہے جن کا کوئی تصور بھی نہیں کرسکتا۔ وزیر موصوف نے کہا کہ گورودیو نے گاندھی جی کو 2 فروری 1940 کو لکھے گئے اپنے خط میں لکھا ہے کہ وشو بھارتی ان کی زندگی کا سب سے قیمتی خزانہ ہے۔ انہوں نے امید ظاہر کی کہ یونیورسٹی ہم وطنوں کی ہمیشہ نشو و نما و تحفظ کرے گی۔
جناب پوکھریال نے کہا یہ بہت زیادہ فخر کی بات ہے کہ اس ادارے کے تحفظ اور فروغ کی ذمہ داری وشو بھارتی کے چانسلر اور ملک کے وزیراعظم جناب نریندر مودی کے مضبوط کندھوں پر ہے۔وزیراعظم کے وشو بھارتی میں مئی 2008 کے خطاب کو یاد کرتے ہوئے انہوں نے کہا کہ نئی تعلیمی پالیسی 2020 وزیراعظم نریندر مودی کے ذریعہ مقررہ قوم کی تعمیر کے ویژن کا نتیجہ ہے۔
نئی تعلیمی پالیسی کے بارے میں بات کرتے ہوئے انہوں نے کہا کہ یہ قومی ، بین الاقوامی تعملی ، شمولیت والی اور اختراعی ہے ۔ یہ برابری ، معیار اور رسائی کے بنیادی ستونوں پر مبنی ہے۔گورودیو ٹیگور کےخیالات کے مطابق یہ پالیسی بھارت پر مرکوز ہے اور زندگی کی اقدار پر مشتمل ہے۔ اہلیت کو پہنچانے اور اہلیت کے فروغ اور توسیع کے لئے یہ راہیں اور مواقع فراہم کرائے گی۔
انہوں نے کہا کہ وشو بھارتی جدیدیت اور روایات کے درمیان سنرجی کی علامت ہے، جو کہ فطرت کے ساتھ ہم آہنگی ، انسانی اور بھارتی علم کی روایت کی ترقی کی ایک علامت ہے۔ انہوں نے اس بات پر زور دیا کہ وشو بھارتی نہ صرف ایک تعلیم ادارہ ہے بلکہ ہر ایک استاد کے لئے ، ہر ایک طالب علم کے لئے، آرٹ اور کلچر کے شائقین کے لئے زیارت گاہ بھی ہے۔
انہوں نے اپنی بات اس یقین دہانی کے ساتھ مکمل کی کہ وشو بھارتی یونیورسٹی یقینی طور پر آمار سونار بانگلہ کے خوابوں اور آمار سونار بھارت کے ویژن کو پورا کرے گی۔
۔۔۔۔۔۔۔۔۔۔۔
م ن۔ا گ۔ن ا۔
U-8427
(Visitor Counter : 68